Ma d tis kraḍet, d tuɣalin n tmaziɣt ɣer tesdawit, mi d-ilul ugezdu n tutlayt d yidles amaziɣ di tizi Uzzu deg useggas 1990 d win n Bgayet deg useggas 1991. Igezduyen-agi, ulamma ɛnan kan takemmict n yinelmaden yettheyyin agerdas n Magister, d wigi i irefden taɛkemt n usileɣ n yiselmaden n tmaziɣt deg useggas n 1995, am wakken diɣen i llan di lmendad i tullya n yigezduyen n tutlayt d yidles amaziɣ seg useggas 1998 d asawen.